Kangxiordboken

Kangxiordboken (kinesisk: 康煕字典, pinyin: Kāngxī Zìdiǎn) er etter Shuowen jiezi det nest viktigste tegnleksikon for kinesisk skrift. Det inneholder 47 000 tegn (de fleste av dem ikke lenger i bruk), og ble utviklet under Qing-dynastiet mot slutten av regjeringstiden til Kangxi-keiseren 康煕 i tidsrommet 1710 til 1716. Hovedansvarlig for arbeidet var den lærde Zhang Yushu 張玉書.

Zhang Yushu videreutviklet Xu Shens 540 radikaler ved å redusere dem til 214, og ikke lenger sorterte dem etter filosofiske prinsipper men etter antall strøk. Dette systemet med 214 radikaler kalles Kangxi-radikalene（康熙部首）og har for det meste holdt seg og er i bruk i de fleste kinesiske skrifttegnsleksika.

Ordbokens navn er egentlig ikke noen dedikasjon eller noen henvisning til oppdragsgiver; det ble valgt fordi Kangxi var epokenavnet for keiserens regjeringsperiode.

Kangxi-sekvensen 

Kangxi-sekvensen består av alle de 214 klassiske radikalene i den rekkefølge de er oppført i i Kangxi-ordboken. Kangxi-sekvensen benyttes i mange ordbøker og i mange softwareprogrammer som indekserer kinesiske tegn, og Kangxi-sekvensen er det paradigmet som kommer nærmest å være et kinesisk alfabet (selv om ordet 'alfabet' kan være litt misvisende her). Unicode indekserer kinesiske tegn efter Kangxi-sekvensen innen hver CJK-blokk. Vær oppmerksom på at i Unicode-standarden har glyffene i Kangxi-sekvensen egne kodeplasseringer som radikaler, som er forskjellig fra kodeplasseringene de ofte (enskjønt ikke alltid) identisk like glyffene har som kinesiske tegn.

⼀⼁⼂⼃⼄⼅⼆⼇⼈⼉⼊⼋⼌⼍⼎⼏⼐⼑⼒⼓⼔⼕⼖⼗⼘⼙⼚⼛⼜⼝⼞⼟⼠⼡⼢⼣⼤⼥⼦⼧⼨⼩⼪⼫⼬⼭⼮⼯⼰⼱⼲⼳⼴⼵⼶⼷⼸⼹⼺⼻⼼⼽⼾⼿⽀⽁⽂⽃⽄⽅⽆⽇⽈⽉⽊⽋⽌⽍⽎⽏⽐⽑⽒⽓⽔⽕⽖⽗⽘⽙⽚⽛⽜⽝⽞⽟⽠⽡⽢⽣⽤⽥⽦⽧⽨⽩⽪⽫⽬⽭⽮⽯⽰⽱⽲⽳⽴⽵⽶⽷⽸⽹⽺⽻⽼⽽⽾⽿⾀⾁⾂⾃⾄⾅⾆⾇⾈⾉⾊⾋⾌⾍⾎⾏⾐⾑⾒⾓⾔⾕⾖⾗⾘⾙⾚⾛⾜⾝⾞⾟⾠⾡⾢⾣⾤⾥⾦⾧⾨⾩⾪⾫⾬⾭⾮⾯⾰⾱⾲⾳⾴⾵⾶⾷⾸⾹⾺⾻⾼⾽⾾⾿⿀⿁⿂⿃⿄⿅⿆⿇⿈⿉⿊⿋⿌⿍⿎⿏⿐⿑⿒⿓⿔⿕

Kangxi-radikalene

Referanser

Litteratur
  & Yang Mingxia: De vanligste kinesiske tegn - bind 1. Shanghai: Ingar Holst Publishing Co., 2022. (Under utarbeidelse) (PDF-versjon).
Ssu-yü Teng og Knight Biggerstaff, Knight: An Annotated Bibliography of Selected Chinese Reference Works, 1971, 3rd ed. Cambridge, Mass: Harvard University Press. ISBN 0-674-03851-7

Eksterne lenker 

 kangxizidian.com – Kangxi-ordboken digitalisert

Apper 

 - Kangxi-ordboken for iPad/iPod/iPhone. Digitalisert (UNICODE, søkbar, klipp-og-lim-funksjonalitet, pinyin, bopomofo, gamle og nye tegn) og faksimile. Betaltjeneste.

Kinesisk skriftspråk
Ordbøker
Kinesiske oppslagsverk
Qing-dynastiets historie
Bøker fra 1716